Kintų Didžioji tuja

Kintų Didžioji tuja – išskirtinis medis, augantis Kintuose, šalia girininkijos pastato, aukščiausia Lietuvos didžioji tuja (manoma, jog Europoje aukštesnė didžioji tuja auga tik Šveicarijoje).„Kruizas po pamario kraštą – egzotika neišvykus iš Lietuvos“. Lrytas.lt. Nuoroda tikrinta 2022-04-07. 1986 m. pripažinta gamtos paminklu, 1987 m. priskirta respublikinės reikšmės gamtos paminklams.Gediminas Isokas. Lietuvos gamtos paminklai. – Vilnius: Mintis, 1995, 285 psl.

Kada konkrečiai ši tuja buvo pasodinta, nėra žinoma, kadangi tuja dvikamienė, medžio amžiaus neįmanoma nustatyti ir pagal medžio rievių skaičių. Veikiausiai medis pasodintas maždaug 1902–1912 m., kai buvo statomas girininkijos pastatas.

1973 m. duomenimis, šios tujos aukštis siekė apie 16 m, kamieno skersmuo 1 m aukštyje nuo žemės – 85 cm, medžio šakos sudarė 9 m skersmens ratą ir siekė žemę. Dar sykį tuja išmatuota 2004 m. Kintų girininkijos darbuotojų; tuo metu jos aukštis siekė 18,2 m, kamieno skersmuo 1,3 m aukštyje – 1,02 m, lajos skersmuo – apytikriai 10,5 m, vešlios šakos siekė žemę.„Kur ošia Didžioji tuja“. Žaliasis pasaulis. Nuoroda tikrinta 2022-04-07. Tuja buvo matuojama ir 2012 m., jos aukštis siekė 19,5 metro, lajos skersmuo – daugiau nei 10 metrų.„Atrask savo kraštą: didžiausia Lietuvoje tuja“. Vakarų ekspresas. Nuoroda tikrinta 2022-04-07. 2021 m. atliktas matavimas parodė, kad aukštis siekė 19,5 m.

 Išnašos 

Kategorija:Šilutės rajono paveldas
Kategorija:Lietuvos gamtos paveldo objektai